Απόφαση του Δικαστηρίου Δημόσιας Διοίκησης (2ο τμήμα) της 19ης Σεπτεμβρίου 2013 – Gheysens κατά Συμβουλίου
(Υπόθεση F-83/08) 1
(Υπαλληλική υπόθεση – Συμβασιούχος υπάλληλος επιφορτισμένος με επικουρικά καθήκοντα – Ομάδα καθηκόντων – Αντιστοιχία μεταξύ ειδών εργασιών και ομάδων καθηκόντων – Διάρκεια της συμβάσεως εργασίας)
Γλώσσα διαδικασίας: η γαλλική
Διάδικοι
Προσφεύγων: Johan Gheysens (Malines, Βέλγιο) (εκπρόσωποι: αρχικώς S. Orlandi, A. Coolen, J.-N. Louis και É. Marchal, στη συνέχεια S. Orlandi, A. Coolen, J.-N. Louis, É. Marchal και D. Abreu Caldas, δικηγόροι)
Καθού: Συμβούλιο της Ευρωπαϊκής Ένωσης (εκπρόσωποι: αρχικώς M. Bauer και K. Zieleśkiewicz, στη συνέχεια M. Bauer και J. Herrmann)
Αντικείμενο
Η ακύρωση της αποφάσεως του Συμβουλίου περί καθορισμού των όρων προσλήψεως του προσφεύγοντος, καθόσον περιορίζει τη διάρκεια της συμβάσεως σε δύο έτη και τον κατατάσσει στην ομάδα καθηκόντων ΙΙΙ, βαθμός 11, 1ο κλιμάκιο, καθώς και το παράνομο του άρθρο 88 του ΚΛΠ, καθόσον επιτρέπει τις διαδοχικές συμβάσεις ορισμένου χρόνου επί συνολική διάρκεια τριών ετών.
Διατακτικό
Το Δικαστήριο Δημόσιας Διοίκησης αποφασίζει:
Ακυρώνει την απόφαση του Συμβουλίου της Ευρωπαϊκής Ένωσης περί προσλήψεως του J. Gheysens, καθόσον τον κατατάσσει στην ομάδα καθηκόντων ΙΙΙ.
Απορρίπτει την προσφυγή κατά τα λοιπά.
Το Συμβούλιο της Ευρωπαϊκής Ένωσης φέρει τα δικαστικά έξοδά του και καταδικάζεται στα τρία τέταρτα των δικαστικών εξόδων του J. Gheysens.
Ο J. Gheysens φέρει το ένα τέταρτο των δικαστικών εξόδων του.
____________
1 EE C 313 της 6.12.2008, σ. 59.